open-index/open-wikipedia-markdown huggingface dataset:
Franci

**Franci** (latinski: Francorum) su bili grupa germanskih naroda koji su naseljavali teritoriju Donje i Srednje Rajne. Prvi put se spominju u rimskim izvorima iz 3. stoljeća kao romanizovan germanski narod koji je urušavao Zapadno Rimsko carstvo. Nakon što su nametnuli vlast mnogim drugim poslije-rimskim kraljevstvima i germanskim narodima, franački vladari su dobili priznanje Rimokatoličke crkve kao nasljednici starih vladara Zapadnog Rimskog carstva.

Iako se ime Franci pojavljuje tek u 3. stoljeću, Rimljanima su mnoga franačka plemena bili saveznici. Nakon gubitka kontrole nad rajnskim regionom, sva franačka plemena su zajedno sa Sasima napadala rimska pogranična područja kako bi se naselili na područja s kojima su stoljećima imali bliskog kontakta. Franački narodi unutar rimske granice na rijeci Rajni uključivali su Salijske France kojima je od njihovog prvog pojavljivanja bilo dopušteno da žive na rimskom teritoriju, te Ripuarske France koji su, nakon mnogih pokušaja, na kraju osvojili rimski pogranični grad Keln i preuzeli kontrolu nad lijevom obalom Rajne. Kasnije, tokom perioda frakcijskih sukoba 450.-ih i 460.-ih, franački vođa Hilderik I je bio jedan od nekoliko vojnih zapovjednika koji su zapovijedali rimskim snagama s različitim etničkim pripadnostima u Rimskoj Galiji (današnja Francuska). Hilderik i njegov sin Klovis I su uspostavili novo kraljevstvo stvorivši dinastiju Merovinga koja je u 6. stoljeću uspjela osvojiti veći dio Galije okupivši sva franačka plemena. Zahvaljujući ovom osvajanju, Karolinzi su 800. godine postali novi carevi Zapadne Europe.

U srednjem vijeku, termin Franci su se počeli upotrebljavati kao sinonim za zapadne europljane. Budući da su Karolinški Franci bili vladari većine zapadne Europe, uspostavili su politički poredak koji je bio temelj evropskog *Ancien Regimea* koji je završen Francuskom revolucijom. Zapadni europljani su bili velikodušni prema Rimokatoličkoj crkvi pa su kao saveznici odlazili u Križarske ratove izvan Europe. Na primjer, 1099. godine križarsko stanovništvo Jerusalema uglavnom su činili francuski doseljenici koji su se u to vrijeme zvali Franci i ostali europljani poput Španaca, Nijemaca i Mađara. To je imalo trajan uticaj na ime zapadnih europljana na mnogim jezicima. Zapadna Evropa je Perzijancima bila poznata pod imenom "Frangistan", a Arapima kao "Franji".

Od početka je Franačko kraljevstvo bilo politički i pravno podijeljeno između istočnog - Franačkog i zapadnog - germanskog dijela. Istočno Franačko kraljevstvo je kasnije postalo novo Sveto Rimsko carstvo, a ponekad se zvalo i Germansko carstvo. Zapadno Franačko kraljevstvo je kasnije postalo novo Francusko carstvo po romanizaciji imena koje vodi porijeklo od Franaca.

Kategorija:Germanski narodi
Sefer Halilović

**Sefer Halilović** bivši je general Armije Republike Bosne i Hercegovine i prvi načelnik njenog Generalštaba. Rođen je 6. januara 1952. u Taševu, Prijepolje, FNRJ (današnja Srbija).

## Biografija
Osnovnu školu kao i Gimnaziju završio je u rodnom gradu. Vojnu akademiju u Beogradu je završio 1975, a 1990. dvogodišnju školu za komandni kadar. JNA napušta 1991. u činu majora bijegom iz Komandno-štabne škole u Beogradu. Resor državne bezbjednosti Srbije za njih raspisuje potjernicu i izdaje nalog za njegovo hapšenje. Sefer Halilović je obavljao i funkciju člana Ratnog predsjedništva Republike Bosne i Hercegovine do 8. juna 1993.

Osnivač je i predsjednik Bosanskohercegovačke patriotske stranke (BPS). Obavljao je funkciju Ministra za izbjeglice i raseljena lica u Vladi Federacije Bosne i Hercegovine. Bio je i zastupnik u Parlamentu Bosne i Hercegovine od 2006. do 2010.

Na Općim izborima u Bosni i Hercegovini 2014. godine kandidat je BPS za člana Predsjedništva Bosne i Hercegovine iz reda bošnjačkog naroda.

## Suđenje
Jedini je general Armije RBiH koji je oslobođen pred Međunarodnim krivičnim sudom za bivšu Jugoslaviju u Den Haagu.

## Također pogledajte 
## Reference
## Vanjski linkovi
Kategorija:Biografije, Prijepolje
Kategorija:Generali Armije Republike Bosne i Hercegovine
Kategorija:Političari Bosanskohercegovačke patriotske stranke
Kategorija:Bosanskohercegovački političari
Kategorija:Oficiri Jugoslavenske narodne armije
Kategorija:Rođeni 1952.
Kategorija:Optuženi pred Haškim tribunalom
Kategorija:Oslobođeni pred Haškim tribunalom
Kategorija:Živi ljudi
Kategorija:Političari Federacije Bosne i Hercegovine
Kategorija:Jugoslavenske vojne ličnosti
Lupa

mini|197x197px|Lupa
**Lupa** je najjednostavniji optički instrument koji služi za posmatranje manjih predmeta kada nisu potrebna velika uvećanja. To su u većini slučajeva prosto sabirno sočivo manje fokusne daljine koje postavlja tako da predmet koji se posmatra bude na rastojanju manjem od fokusne daljine. Oko se približi sočivu i ono u produžetku prelomljenih zraka u suprotnom smjeru vidi imaginaran (nepostojeći) lik predmeta.

Konveksna leća lupe može se koristiti za dobijanje uvećane slike objekta. Lupa se također može koristiti za fokusiranje svjetlosti, na primjer za koncentriranje Sunčevog zračenja kako bi se stvorila vruća tačka u fokusu za paljenje.
mini|Dijagram povećala s jednim sočivom
lijevo|mini|188x188piksel|Olovka viđena kroz lupu

## Također pogledajte 
*Dvogled
*Teleskop

## Reference 
## Vanjski linkovi 
Kategorija:Optički instrumenti
Branko Crvenkovski

**Branko Crvenkovski** (makedonski: Бранко Црвенковски) je makedonski političar, bivši predsjednik i premijer Makedonije.

Rođen je 12. oktobra 1962. godine u Sarajevu, Bosna i Hercegovina. Godine 1986. diplomirao je na Elektromašinskom fakultetu Univerziteta "Kiril i Metodij" (danas: Sv. Kiril i Metodij), na odsjeku za Računarske nauke i automatizaciju.

Izabran je za poslanika u Skupštini Sjeverne Makedonije na prvim slobodnim izborima u bivšoj SFRJ, nakon višegodišnjeg rada u predstavništvu kompanije Semos u Skoplju. Kao bivši komunista, Crvenkovski je došao na čelo Socijal-demokratskog saveza Makedonije (SDSM) aprila 1991. 5. septembra 1992. godine je postao prvi premijer samostalne Makedonije i ostao na toj funckiji sve do 1998. godine.

Bio je premijer i od 2002. do 2004. godine. U skorije vrijeme bio je izabran nakon pobjede njegovog Socijal-demokratskog saveza Makedonije na izborima 2002. godine.

Dobio je izbore za predsjednika Makedonije u aprilu 2004. protiv Saška Kedeva, i preuzeo duznost 12. maja 2004. godine. Tada je na funkciji premijera podnio ostavku.

## Vanjski linkovi
*

Kategorija:Rođeni 1962.
Kategorija:Živi ljudi
Kategorija:Biografije, Sarajevo
Kategorija:Makedonski političari
Kategorija:Makedonski premijeri
Kategorija:Makedonski predsjednici
Kategorija:Političari iz Sarajeva
Pukovnik

thumb|150p|Oznaka čina pukovnik u OS BIH
**Pukovnik** je visoki oficirski čin u kopnenoj vojsci i ratnoj avijaciji u mnogim državama. Čin pukovnika odgovara starješinama jedinica veličine puka ili brigade.

U Američkoj vojsci odgovara činu *colonel*. U Armiji RBiH, kao i u JNA, su postojala tri visoka oficirska čina: major, pukovnik i general sa različitim stepenima. U ratnoj mornarici odgovara činu kapetana bojnog broda. Po NATO kodifikaciji se označava kao OF-4.

## Također pogledajte 
*Činovi u Oružanim snagama Bosne i Hercegovine

## Reference
Kategorija:Činovi u vojsci
Derviš i smrt

**Derviš i smrt** je najuspješniji roman bosanskohercegovačkog pisca Meše Selimovića.

Roman je pisan u razdoblju od četiri godine (1962-1966) u piščevom poodmaklom dobu. Objavljen je 1966. godine od strane izdavačke kuće Svjetlost iz Sarajeva i doživio nevjerovatan uspjeh u okvirima čitalačke javnosti širom tadašnje Jugoslavije. Roman je doživio brojna reizdanja. Derviš i smrt donio je Selimoviću mnogobrojne najviše jugoslavenske nagrade, između ostalih Njegoševu, Goranovu i NIN-ovu nagradu.

Žanr romana je psihološka drama sa primjesama filozofije uskomiješane s lirskim doživljajem okolnosti i unutarnjih previranja.

Glavni protagonista romana je Ahmed Nurudin koji se susreće sa poteškoćama koje mu nosi hapšenje njegovog brata i sudar sa totalitarnom vlašću 19. vijeka u Bosni, u okolnostima koje izaziva navedeni događaj. Prema rezimeu na koricama 2. izdanja BIGZ-a (Beograd, 1986):

*Klasičan sklad Selimovićevog pripovjedanja, prateći u nečemu Andrićev nenadmašni uzor, obogaćen izuzetnim filosofskim i lirskim sjenčenjima, u kojima duhovna drama šejha Nurudina zvuči u složenom akordu: prisutni su i andrićevski motivi bosanske kasabe i njenih šarolikih prizora i surovih naravi, ali i osobita orijentalna poezija i duhovnost. Povrh svega, tragedija Selimovićevog derviša, suočenog sa zamkama postojanja i sa neminovnošću propasti ljudskih vrijednosti, uzdignuta je do univerzalne slike ljudske sudbine u žrvnju nečovječne historije i totalitarne ideologije. Selimović je tako odista dao jednu od najuzbudljivijih knjiga naše epohe, pri tom, knjigu "za sva vremena".*

Derviš i smrt je doživio ekranizaciju 1972. godine, u režiji Save Mrmaka i sa Zoranom Radmilovićem u glavnoj ulozi, u obliku TV serije. 1974. je snimljen i film "Derviš i smrt" u režiji Zdravka Velimirovića, sa Vojom Mirićem u glavnoj, i Velimirom *Batom* Živojinovićem, Borisom Dvornikom, Pavlom Vujisićem, Abdurrahmanom Šaljom, Farukom Begollijem i drugima u ostalim ulogama.

Kasnije je Meša Selimović izdao svojevrsni produžetak ovog djela u obliku romana Tvrđava (1970).

## Vanjski linkovi
* Esad Duraković, "Poetičke i stilske funkcije mota/epigrafa u romanu Derviš i smrt Meše Selimovića", *ADUproduction*, februar 2010. 
* Nihad Agić, "O modelima perspektiviranja u romanu Derviš i smrt Meše Selimovića", *Novi izraz: Časopis za književnu i umjetničku kritiku*, br 13 (2000).
* Atifa Šaljić, "Motiv pehlivanstva u romanu Derviš i smrt Mehmeda Meše Selimovića", *Bicent*, 13-05-2010. 
* Nadija Rebronja, "Derviš ili čovek, život i smrt. Religijski podtekst romana Derviš i smrt Meše Selimovića", Službeni glasnik, Beograd, 2010.
* Branka Tarbuk-Topić, "Tematsko-motivski kompleks u romanu "Derviš i smrt" Meše Selimovića", Beograd, 2000
* Enver Kazaz, "Sjećanja kao dokumentarni okvir političke parabole u "Dervišu i smrti" i "Tvrđavi" Meše Selimovića", Preporod, 2010
* Aleksandar Birviš, "Lik Božji u romanu Derviš i smrt", *Obnovljeni život : časopis za filozofiju i religijske znanosti*, Vol.44. No.5. Listopad 1989.
## Reference 
Kategorija:Bosanskohercegovačka djela
Kategorija:Meša Selimović
Bohrov radijus

**Bohrov radijus** (po danskom fizičaru Niels Bohr) jedinica je za mjerenje dužine, a upotrebljava se prije svega u atomskoj fizici.

:a_0 = {{4\pi\varepsilon_0\hbar^2}\over{m_{\mathrm{e}} e^2}}

Sa:
:\varepsilon_0 Elektronska konstanta polja u vakuumu
:\hbar redukovana Planckova konstanta
:m_{\mathrm{e}} Masa mirovanja elekrona
:e Elementarni napoj

Ili sa konstantom \alpha

:a_0 = \frac{\hbar c}{\alpha m_{\mathrm{e}} c^2}

Bohrov radijus jednak je 5.291772108(18)×10−11 m.

Osnovna Bohrova interpretacija radijusa kao udaljenost, na kojoj elektron kruži oko jezgre korištena u Bohrovom modelu atoma je zastarjela dolaskom kvantne mehanike. Bohrov radijus je tako potrebno razumjeti kao prosječnu udaljenost elektrona od jezgre u osnovnom stanju vodikovog atoma odnosno kao veličinu pripadajućeg vjerovatnosnog redosljeda položaja elektrona.

## Također pogledajte 
* Bohrov model atoma

## Vanjski linkovi 
* Konverter mjernih jedinica 

Kategorija:Atomska fizika
Kategorija:Jedinice za dužinu
Kategorija:Fizikalne konstante
Kategorija:Atomski radijus
Kategorija:Niels Bohr
Stopa

**Stopa** (standardni simbol: ft) je jedinica za mjerenje dužine u britanskom imperijalnom i američkom uobičajenom sistemu mjerenja i nije SI jedinica. Jednaka je 12 palaca ili trećini jarda. Međunarodna oznaka za stopu je ft. Postoji više definicija jedinice stopa, danas je najraširenija ona koju upotrebljavaju u Velikoj Britaniji i SAD-u. Po toj definiciji stopa je jednaka 0,3048 metra. U nekim slučajevima jedinicu označavaju izostavnikom ', 60' npr. znači 60 stopa.  Glavni simbol ′ obično se koristi za predstavljanje stope. U uobičajenim i u imperijalnim jedinicama, jedna stopa sadrži 12 inča, a jedan jard sadrži tri stope. Od međunarodnog sporazuma iz 1959, stopa se definiše kao jednaka tačno 0,3048 metara.

Historijski gledano, "stopa" je bila dio mnogih lokalnih sistema jedinica, uključujući grčki, rimski, kineski, francuski i engleski sistem. Njena dužina se razlikovala od zemlje do zemlje, od grada do grada, a ponekad i od trgovine do trgovine. Njena dužina je obično bila između 250 mm i 335 mm i uglavnom je, ali ne uvijek, bila podijeljena na 12 inča ili 16 palaca.

Sjedinjene Američke Države su jedina industrijalizirana zemlja koja koristi (međunarodnu) stopu umjesto metra u svojim komercijalnim, inženjerskim i standardizacijskim aktivnostima. Stopa je legalno priznata u Ujedinjenom Kraljevstvu; Znakovi udaljenosti na putevima moraju koristiti imperijalne jedinice (međutim, udaljenosti na saobraćajnim znacima su uvijek označene u miljama ili jardima, a ne u stopama; visina mostova je data u metrima, kao i u stopama i inčima), dok je njegova upotreba široko rasprostranjena među britanskom javnošću kao mjera visine. Stopa je prepoznata kao alternativni izraz za dužinu u Kanadi. I Velika Britanija i Kanada su djelimično metrizovale svoje mjerne jedinice. Mjerenje visine u međunarodnom vazduhoplovstvu (jedinica za nivo leta) jedno je od rijetkih područja gdje se stopa koristi izvan svijeta engleskog govornog područja.

## Također pogledajte 
* SI sistem
* Mjerna jedinica

## Reference 
Kategorija:Imperijalne jedinice
Kategorija:Jedinice za dužinu
Kalorija

**Kalorija** je jedinica za energiju. Određena je kao toplina potrebna da se jedan gram vode pri tlaku 1 atmosfera ugrije za 1&nbsp;°C. Zbog zavisnosti specifične toplote vode od temperature postoje različite definicije kalorije. 

Kalorija, definisana pri 15&nbsp;°C, je približno jednaka 4,1855 J. Međunarodna kalorija je približno jednaka 4,1868 J, a termohemijska kalorija 4,184 J.

Ne treba miješati kaloriju sa hranjivom kalorijom. Razlika je i u oznaci. Oznaka za fizikalnu kaloriju je "1 cal", a za hranjivu "1 kcal" što se može vidjeti i na raznim proizvodima. Oznaka 1 kcal je također oznaka i za kilo-kaloriju.

## Vanjski linkovi 
*Pretvorba mjernih jedinica  konverter-jedinica.com
* Tabela kalorija po namirnicama

Kategorija:Prenos toplote
Kategorija:Jedinice za energiju
Funta (masa)

**Funta** označuje više jedinica za mjerenje mase. Njegova oznaka (**lb**) proizlazi iz latinske riječi libra koja je označavala i rimsku jedinicu za mjerenje dužine. Engleska riječ za funt (*pound*) proizlazi iz latinske riječi *pendere* koja znači "vagati".

Oznaka funt danas se najčešće odnosi na međunarodni funt ili funt (*avoirdupois*) koji je od 1959. godine definiran kao 0,45359237 kilograma. Jedan funt (*avoirdupois*) jednak je 16 unci (*avoirdupois*).

## Vanjski linkovi 
* Pretvorba jedinica 

Kategorija:Imperijalne jedinice
Kategorija:Jedinice za masu
Karat

**Karat** je jedinica za masu. Savremena, metrička definicija karata bila je prihvaćena 1907. godine, po njoj je 1 karat jednak 200 miligrama.

Konverzija: 1 metrički karat = 0,2&nbsp;g = 2&nbsp;·&nbsp;10−4&nbsp;kg 

Dijeli se na 100 *points*, odnosno na podjedinice od 2mg.

Metrički karat nije jedinica SI sistema, ali je u državama EU i Švicarskoj zakonska jedinica mjere. Također je propisana i po standardu DIN 1301-1. Međutim, zakonski karat nema striktno određenu oznaku: u Evropi najčešće se koriste oznake *ct* i *Kt*, a u SAD *CD*.

## Vanjski linkovi 
* Pretvorba jedinica  konverter-jedinica.com

## Reference 
Kategorija:Jedinice za masu
Tona

**Tona** je jedinica za mjerenje mase. Riječ proizlazi iz starofrancuske riječi *tonne*. Metrička tona jednaka je 1.000 kilograma. To je jedinica izvan SI sistema, koja je prihvaćena za korištenje sa SI sistemom. Metrički/SI: 1 megagram (Mg) (po definiciji). Istovjetno sa 1.000.000 grama (g) ili 1.000 kilograma (kg). Megagram, Mg, službeni je SI izraz, ali rijetko korišten. Mg je različit od mg, oznake za miligram.

## Reference 
## Vanjski linkovi 
* Rječnik mjernih jedinica – slovo "M"

Kategorija:Jedinice za masu
Čovjek bez prošlosti

**Čovjek bez prošlosti** je roman koji je doživio veliki uspjeh u SAD i druga je knjiga Aleksandra Hemona (rođenog 1964. u Sarajevu), potpuno osmišljena i napisana na engleskom jeziku. 
Ova autobiografska mistifikacija u kojoj Hemon pripovjeda život svog *alter ega* Jozefa Proneka tematski je u velikoj mjeri oslonjena na Sarajevo, Bosnu i SFRJ, i to Jugoslaviju iz onog vremena kada još nije bila na naslovnim stranicama svjetskih TV stanica i novina. 

Pronekov životopis u prvom licu pričaju njegovi prijatelji i očevici, a pri tom se mogu izdvojiti tri zasebne cjeline. 
U prvoj narator pripovjeda o Pronekovom odrastanju u Sarajevu osamdesetih, u drugoj se Pronek, kao pripadnik ukrajinske manjine, zatiče na stipendiji u Kijevu tokom antidemokratskog udara u Moskvi, a u trećoj je Pronek imigrant u SAD, koji za Greenpeace prikuplja novčane priloge po kućama. 

Roman završava borhesovskom novelom o ruskom "bijelom" oficiru Jevgeniju Picku i njegovim pustolovinama po Harbinu i Shanghaiu početkom vijeka. 
Najuvjerljiviji dio ovog romana zasigurno je onaj sarajevski, ali i drugim dijelovima romana, Hemon zanimljive motive i opažanja vratolomno povezuje u jedinstvenu konstrukciju. 

## Reference 
Kategorija:Američki romani
Kategorija:Aleksandar Hemon
Kategorija:Romani iz 2002.
Husein Dervišević

**Husein Dervišević** (rođen 28. decembra 1948) bosanskohercegovački je književnik. Osim književnih djela pisao je hronike, reportaže, komentare i bavio se novinskom, dokumentarnom i umjetničkom fotografijom. Do sredine devedesetih bio je zaposlen na Radio-Bihaću, gdje je kao DJ i hroničar čitao bajke o rock'n'roll-u. Više puta je nagrađivan, a zastupljen je i u čitankama i lektiri.

Roman za djecu *Prodavač osmijeha* proglašen mu je knjigom godine na književnoj manifestaciji "Pjesnička drugovanja" 1984, nakon čega je uvršten i u mađarsku lektiru.

## Djela 
*"Praznik", pjesme, Veselin Maslesa, Sarajevo 1969.
*"Nigdina", pjesme, Svjetlost, Sarajevo, 1973.
*"Kad me uzme luda rima", pjesme ,  Svjetlost, Sarajevo, 1978.
*"Napasne basne", pjesme za djecu ,Svjetlost, Sarajevo, 1979.
*"Medved ima dečje srce", pjesme za djecu, Klasje, Kikinda 1980.
*"Verlen u autobusu GSP", pjesme, Zapis, Beograd 1981.
*"Prodavac osmeha", roman za djecu, Vuk Karadžić, Beograd 1983.
*"Grob - mladoženja i druge priče", pripovijetke, Arion, Beograd 1984.
*" Uomo liquido", lzbor pjesama na italijanskom, Napulj 1984.
*"Trojanska jabuka", pjesme, Glas, Banja Luka 1986.
*"Demonska plavet", pjesme, Igk, Bihac 1988.
*"Ćuti i plivaj", kratke priče, I gk, Bihac 1990
*"Djecija književnost naroda i narodnosti BiH (s Perom Zupcem I Vukom Cerovićem), izbor, Veselin Masleša I Svjetlost, Sarajevo 1990.
*"Nezgodne zgode Malca i Bleska", price za djecu, Unsko-sanske novine, Bihać 1997.
*"Ulicom Bišća", esejisticka proza, Delta, Bihać 1999.
*"Samo jednom se ljubi", hronike, Delta, Bihać 1999.
*"Bihacka pjesmarica, pjesme, Delta, Bihac 1990.
*"Napasne i druge basne", pjesme za djecu, Unsko-sanske novine, Bihać, 1999.
*"Zebra u gradu nije životinja", pjesme ,Unsko-sanske novine,  Bihać, 2001.
*"Borhes i mjesečina", Grafičar, Bihać, 2003.
*"Šta je pjesnik jos htio da kaže", pjesme, Grafičar, Bihać, 2004.
*"Čudesno putovanje Hipa i Hopa", bajka za djecu, Grafičar, Bihać, 2004.
*"Snovi za večeru", pjesme, Udruženje pisaca USK, Bihać, 2007.
*"Čitač samoće", pjesme, Udruženje pisaca USK Bihać        
*"Pseći Blues",pjesme, Udruženje pisaca USK, Bihać, 2009.
*"Porijeklo nule", pjesme, Udruženje  pisaca USK, Bihać 2012.
*"Bajka o Mjesecu (s Tarikom Berberom), slikovnica, Grafska galerija, Bihać 2016.
*"E što volim kamuflaže", pjesme za djecu, Unsko-sanske novine, Bihać 2018.
*"Cros-road blues", roman, Unsko-sanske novine Bihać 2019
*"Reciklaža nije laža", slikovnica, Bihać 2020
*"Ponavljanje gradiva", pjesme, Brankovo kolo, Sremski Karlovci - Novi Sad 2021

## Reference 
## Vanjski linkovi 
* 

Kategorija:Bosanskohercegovački pisci
Kategorija:Biografije, Bihać
Kategorija:Rođeni 1948.
Kategorija:Živi ljudi
Manama

**Manama** () je glavni grad Bahreina. Grad se nalazi u Persijskom zalivu u sjeveroistočnom dijelu ostrva Bahrein. To je najveći grad Bahreina, u kojem živi oko 150.000 ljudi, što je četvrtina stanovništva.

Naziv grada se prvi put javlja u islamskim spisima iz 1345. Portugalci ga osvajaju 1521. Perzijanci preuzimaju vlast 1602. godine. Do 1783. godine sa manjim prekidima, gradom vlada dinastija al-Halifa. Godine 1958. postaje slobodna luka, a 1971. glavni grad nezavisnog Bahreina.

Ekonomija se, kao i u slučaju same države, zasniva na - nafti, rafinerijama, brodogradnji, ribarenju i vađenju bisera. Manamu opslužuje "Međunarodni Aerodrom-Bahrein" koji se nalazi na ostrvu *Al Muharak*. U gradu se također nalazi i univerzitet osnovan 1986.

## Vanjski linkovi 
* Službena stranica

Kategorija:Gradovi u Bahreinu
Kategorija:Glavni gradovi azijskih država
Manila

**Manila** je glavni grad Filipina. Nalazi se u istoimenom zalivu na ušću rijeke Pasig na ostrvu Luzon.

Osnovali su ga španski kolonizatori godine 1571. Pod španskom upravom je ostao sve do špansko-američkog rata kada je pripao SAD. Japanci su ga, za vrijeme drugog svjetskog rata, okupirali godine 1942. Teško je stradao kada su ga oslobađali Amerikanci godine 1945. Nakon rata je postao dio nezavisnih Filipina.

## Vanjski linkovi 
* Službena stranica

Kategorija:Glavni gradovi azijskih država
Kategorija:Gradovi na Filipinima
Opsada

[mini|260px|desno|Opsada ugarskog grada Kaniže (današnja [Nagykanizsa) u maju 1664. godine, koju je neuspješno preduzeo hrvatski ban Nikola Zrinski u namjeri da iz nje istjera Osmanlije.]]

**Opsada** je stanje u kojem jedna vojska ili naoružana grupa drži u obruču određeni prostor, grad, selo ili naselje. U historiji ratovanja postoje mnogi primjeri opsada, a najduža opsada u historiji modernog ratovanja je Opsada Sarajeva.

Opsada počinje opkoljavanjem cilja i onemogućavanjem dolazaka pojačanja, povlačenja vojnika ili opskrbe (taktika opsjedanja). Napadačka vojska, uz nastojanja da oslabi odbranbena utvrđenja, koristi opsadne naprave, artiljerijsku vatru, potkopavanje zidina (najčešće miniranjem) te prevaru ili izdaju kako bi se zaobišla odbrana. Ako se ne riješe vojnim sredstvima, opsade se često mogu nastaviti izgladnjivanjem, žeđu ili bolestima branioca.

Opsjednutim braniocima može da izdaleka stigne vojna pomoć i da rastereti i oslobodi prostor ili objekat opsade, pa time opsada može da se prekine. Opsjedaoci tada odlaze natrag na područje koje je pod njihovom kontrolom.

## Također pogledajte 
* Blitzkrieg

## Reference 
Kategorija:Vojska
Heteroseksualnost

260px|mini|Muškarac i žena drže se za ruke

**Heteroseksualnost** ili heteroseksualizam je pojam koji se koristi za pojavu fizičke, seksualne, emocionalne i duhovne privlačnosti između osoba suprotnog spola (muškog i ženskog). Heteroseksulno orijentirani muškarci (heteroseksualci) osjećaju seksualnu privlačnost prema osoba ženskog spola, a heteroseksualno orijentirane žene (heteroseksualke) osjećaju seksualnu privlačnost prema muškarcima. Heteroseksualizam je suprotan homoseksualizmu koji predstavlja seksualnu privlačnost između osoba istog spola.

## Stavovi religijskih učenja 
Prema učenjima većine svjetskih religija heteroseksualizam je jedini dozvoljeni oblik seuksualnog općenja ili seksualne orjentacije. Također, te iste religije propisuju apstinenciju (suzdržavanje od seksualnog odnosa) prije braka. Homoseksualnost, biseksualnost, transseksualnost ili bilo koji drugi oblik seksualne orjentacije osim heteroseksualnosti se smatra zabranjenim i strogo kažnjivim. 

Islam sve druge oblike seksualnog općenja osim heteroseksualnog smatra bludom (velikim grijehom). Također, seksualno općenje prije braka je zabranjeno (haram) te se također smatra bludom. Mišljenje nekih islamskih teoretičara i filozofa je da su druge seksualne orjentacije same po sebi, iskušenje, a ne grijeh, te da musliman treba da odoli bludu. 

Kršćanstvo također propisuje heteroseksualnost kao jedini dozvoljeni oblik seksualne orjentacije. Također, propisuje da za svaki oblik počinjenog bluda treba tražiti oprost od Boga. Sve je češća pojava u protestantskim crkvama da sveštenici pokušavaju "izliječiti" osobe sa drugim seksualnim orjentacijama osim heteroseksualne. Krščanstvo, kao i islam, propisuje apstinenciju prije braka. U zadnjih nekoliko godina, neke crkve postupaju kontradiktorno svojim načelima, te praktikuju sklapanje vjerskih homoseksualnih brakova. 

Judaizam, slično islamu i kršćanstvu propisuje apstinenciju prije braka, te heteroseksualnu orjentaciju.

Kategorija:Psihologija
Kategorija:Seksualna orijentacija
Masakr u Zenici

**Masakr civila u Zenici** dogodio se 19. aprila 1993. oko podneva, kada je od granata ispaljenih na centar Zenice poginulo i ranjeno više civila u trenutku velike gužve.

U to doba dana odvijala se velika trgovačka aktivnost u samom centru grada, a u geografskoj zoni koja je bila granatirana nalazilo se oko dvije do tri hiljade ljudi.

Tačan broj granata ispaljenih na centar Zenice ostao je neutvrđen, a po tvrdnjama tužitelja blio je devet granata ispaljenih iz haubice, dok je odbrana tvrdila da se radi o nekoliko granata.

## Suđenje 
Za zločin je pred Međunarodnim sudom za bivšu Jugoslaviju bio optužen general HVO-a Tihomir Blaškić. Optužba u procesu Blaškiću je tvrdila da su to bili položaji HVO-a u Putićevu, dok je odbrana zastupala tezu da su granatiranje izvršile srpske snage na Vlašiću.

Sudsko vijeće je zbog nedostatka dokaza oslobodilo generala Blaškića optužbi po tačkama optužnice kojima se tereti za ovo granatiranje.

## Spomen obilježje 
U znak sjećanja na poginule u zločinu od 19. aprila 1993, na zeničkom gradskom trgu Kameni spavač, nedaleko od poprišta događaja, izgrađeno je spomen obilježje Kameni spavač. Također, ovaj datum je izabran kao dan civilnih žrtava rata Grada Zenice.

## Također pogledajte 
* Genocid u Bosni i Hercegovini
* Masakr u Velikoj Brodi

## Reference 
## Vanjski linkovi 
Kategorija:1993. u Bosni i Hercegovini
Kategorija:Masakri u ratu u Bosni i Hercegovini
Kategorija:Zenica
Kategorija:Masakri u Bosni i Hercegovini
Kategorija:Sukobi u 1993.
Svjetski trgovački centar

mini|desno|WTC

**Svjetski trgovački centar** u New York-u (**STC**), (engleski*:World Trade Center* ili *WTC*), (*Twin Towers* ili *Tornjevi Blizanci*) bio je kompleks od 7 zgrada koje je, uglavnom, dizajnirao japansko-američki arhitekta Minoru Yamasaki finansiran od strane Port Authority New York i New Jersey. Gradnja je potpuno završena 1973 godine. Kompleks se nalazio u samom srcu Njujorškog takozvanog finansijskog distrikta a imao je više od 1.24 miliona m2 poslovnog prostora tj. oko 4% ukupnog poslovnog prostora na Manhattan-u. Centar je najpoznatiji po markantnim *Tornjevima Blizancima* koji su bili visoki 415 m (WTC-1) i 417 m (WTC-2), a imali po 110 spratova. Centar je preživio prvo bombardovanje 26. februara 1993. godine. U napadima 11. septembra 2001. godine cjelokupan kompleks je uništen. Zgrade WTC-1, WTC-2 (sjeverni i južni tornjevi) i WTC-7 su se srušili u samom napadu, WTC-3 (Marriott hotel) je bio zatrpan ruševinama tornjeva dok su WTC-4, WTC-5 i WTC-6 bili oštećeni bez mogućnosti opravke te su naknadno srušeni.

Kategorija:Građevine i strukture u Sjedinjenim Američkim Državama
Kategorija:Neboderi
Radmila Šekerinska

**Radmila Šekerinska** (makedonski: *Радмила Шекеринска*; rođena 10. juna 1972. godine u Skoplju, SR Makedonija, Jugoslavija - današnja Sjeverna Makedonija) je potpredsjednica Vlade Sjeverne Makedonije i Državni Koordinator za Inostranu pomoć i bila je vršilac dužnosti premijera Makedonije od 12. maja 2004. do 12. juna 2004. godine i od 18. novembra 2004. do 17. decembra 2004. godine.

Šekerinska je diplomirala 1995. godine na Elektro-inženjerskom fakultetu u Skoplju. Ušla je u Institut za otvoreno društvo Georgea Sorosa i na lokalnim izborima 1996. osvojila mjesto u Skupštini grada Skoplja, nakon čega je na parlamentarnim izborima 1998. godine izvojevala mjesto u Skupštini Republike Makedonije. Istovremeno je postala dopredsjednica Socijal-Demokratskog saveza Makedonije.

4. novembra 2002., Premijer Makedonije Branko Crvenkovski naznačio ju je za potpredsjednicu vlade sa specijalnom odgovornošću za integraciju u Evropsku Uniju. Bila je govornik na uspješnoj kampanji Branka Crvenkovskog uoči izbora za Predsjednika Makedonije u periodu marta i aprila 2004. godine. Bila je vršilac dužnosti premijera nakon što je Crvenkovski na toj funkciji podnio ostavku da bi postao predsjednik. Nakon toga je opet izabrana za potpredsjednicu Vlade Republike Makedonij, 3. juna 2004. godine u kabinetu novoizabranog premijera Harija Kostova.

Usljed ostavke tadašnjeg premijera, iz razloga nesloge s vladajućom koalicijom, Šekerinska opet preuzima dužnost sve do ponovnog odabira Kostovog nasljednika u skupštini. Vratila se na svoju prethodnu funkciju u decembru 2004. kada je Vlado Bučkovski formirao vladu.

## Vanjski linkovi
*

Kategorija:Rođeni 1972.
Kategorija:Živi ljudi
Kategorija:Biografije, Skoplje
Kategorija:Makedonski političari
Kategorija:Makedonski premijeri
Battle City (igra)

***Battle City*** je videoigra kreirana za Nintendo Entertainment System (NES) od strane Namco-a. Igra je kasnije napravljena i za Game Boy. Također postoji i arkadna igra Tank Battalion koja ustvari predstavlja jednostavniju verziju Battle City-a.

mini|desno|250p|Screenshot iz igre - 29 tabla
## Igra 
Igrač kontroliše tenk koji mora uništiti sve neprijateljske tenkove na svakom nivou. Zadatak neprijateljskih tenkova je da uništi bazu igrača (predstavljenu orlom ili pticom Feniks). Nivo završava nakon što igrač uništi svih 20 neprijateljskih tenkova, a igrica je gotova ako neprijatelj uništi bazu ili igrač izgubi sve raspoložive živote.

Battle City sadrži 35 različitih nivoa koji su predstavljeni tablom 13 blokova širokom i 13 blokova dugačkom. Svaka mapa sadrži različite tipove terena i prepreka.

Postojali su zidovi (od cigle) koje su mogli uništavati kako igrači tako i neprijateljski tenkovi. Slijedili su čelični zidovi, neuništivi, osim u slučaju kada bi igrači dobili 3 zvijezde za uvećavanje energije (power-up stars). Zatim zaleđeno tlo po kojem je upravljanje bilo otežano, vodene prepreke preko kojih se tenkovi nisu mogli kretati, te grmlje u kojem su se tenkovi mogli sakriti.

Neprijatelj je posjedovao četiri vrste tenkova različite snage i brzine. U kasnijim nivoima neprijatelji su čekali igrače da se udalje od baze da bi ih uništili, umjesto da besciljno lutaju tablom.

Pojedini neprijateljski tenkovi su svjetlucali, i u slučaju njihovog uništenja na određenim mjestima table pojavljivali su se nagradni dodaci (u slučaju da ih igrač ne pokupi za nekih desetak sekundi ti dodaci bi nestajali). Simbol tenka je nosio dodatni život, simbol zvijezde je pojačavao snagu metaka, simbol sata bi zamrzavao neprijatelje na određeni period, simbol bagera bi oklopio bazu čeličnim zidovima za izvjestan period.

Battle City je bila i jedna od prvih igara koja je dozvoljavala dvojici igrača da igraju istovremeno. Oba igrača su zajedno branili bazu, a ako bi jedan igrač pogodio drugog on bi se zamrznuo za neko vrijeme.

Kao i mnoge druge igre iz serije prvih NES naslova Battle City nije imao odgovarajući svršetak. Nakon što bi igrač (ili igrači) prešli 35 tablu, vratili bi se na tablu broj 1, i počeli sve ispočetka (zadržavajući broj života i sve power-upove koje su prethodno skupili). U Game Boy verziji, igrač bi morao dostići 100-tu tablu da bi počeo ispočetka.

## Trivijalno 
Battle City je bila jedna od prvih igara napravljenih od strane NES-a koja je dozvoljavala edit mod u kojem su igrači mogli kreirati table po svojoj želji.

## Verzije i rimejk igre 
Nakon ove igre napravljena je igra pod imenom Tank Force, kreirana od strane Namco-a 1991. godine.

Postoji freeware verzija nazvana Battle Empire, koja sadrži više tipova tla, mogućnost mrežnog igranja, botove sa AI, kretanje u 36 smjerova (moguće je i kretanje u 4 smjera unazad) i još nekoliko dodataka.

## Vanjski linkovi 
* LOOBLE ulaz u igru *Battle City* 
* MobyGames' ulaz u ovu igru 
* KLOV ulaz u igru *Tank Battalion*  

Kategorija:Videoigre
Al-Kaida

mini|desno|400p|Mapa lokacija napada Al-Kaide

**Al-Kaida** (arapski القاعدة - al-Qā‘idah, „baza“) je ime dato međunarodnom savezu terorističkih organizacija. Osnovana od strane arapskih dobrovoljaca koji su tokom 80-tih odlazili u Afganistan boriti se protiv snaga SSSR-a. Najočitiji vođa te organizacije su Saudijac Osama bin Laden i Egipćanin Ayman al-Zawahiri. Organizacija je preuzela odgovornost za više teških terorističkih napada, kao napadi 11. septembra 2001., nakon kojih SAD je pokrenuo Rat protiv terorizma koji je bitno oslabljuje i tjera njene članove iz Afganistana. Nakon toga Al-Kaida se reorganizira i sprema za nove napade.

## Reference 
## Vanjski linkovi 
Kategorija:Terorizam
Kategorija:Terorističke organizacije
Kategorija:Islamističke organizacije
Teorija automata

**Teorija automata** je dio teoretske informatike, čiji je zadatak proučavanje automata i problema, kojim se takvi automati bave.
[mini|300x300piksel|Automat opisan ovim [Dijagram stanja|dijagramom stanja počinje u stanju S 1 i mijenja stanja prateći strelice označene 0 ili 1 prema ulaznim simbolima kako stignu. Dvostruki krug označava S1 kao stanje prihvata. Pošto sve putanje od S1 do sebe sadrže paran broj strelica označenih 0, ovaj automat prihvata nizove koji sadrže parne brojeve 0.]]
Ova teorija je važna alatka u teorijama proračuna i kompleksiteta. Praktično se upotrebaljava kod izrade programskih prevodilaca (engl.: *compiler*) kao što su leksikalni skener (*leksera*) i parser. 

Teorija automata je usko povezana sa teorijom formalnog jezika. U ovom kontekstu, automati se koriste kao konačni prikazi formalnih jezika koji mogu biti beskonačni. Automati se često klasifikuju prema klasi formalnih jezika koje mogu prepoznati, kao u Chomsky hijerarhiji, koja opisuje odnos ugniježđenja između glavnih klasa automata. Automati igraju glavnu ulogu u teoriji računanja, konstrukciji kompajlera, umjetnoj inteligenciji, raščlanjivanju i formalnoj verifikaciji.

Teorija apstraktnih automata razvijena je sredinom 20. stoljeća u vezi s konačnim automatima. Teorija automata se u početku smatrala granom teorije matematičkih sistema, proučavajući ponašanje sistema diskretnih parametara. Rani rad u teoriji automata razlikovao se od prethodnog rada na sistemima korišćenjem apstraktne algebre za opisivanje informacionih sistema, a ne diferencijalnog računa za opisivanje materijalnih sistema. Teoriju pretvarača konačnog stanja razvile su različite istraživačke zajednice pod različitim nazivima. Raniji koncept Turingove mašine je takođe bio uključen u disciplinu zajedno sa novim oblicima automata sa beskonačnim stanjem, kao što su automati za spuštanje.

## Reference 
## Vanjski linkovi 
* https://www.brics.dk/automaton/

Kategorija:Računarstvo
Pinball (igra)

mini|desno|150p|Gornji ekran u Pinballu
## Pinball arkadna igra 
Pinball je arkadna videoigra kreirana od strane Nintendo Entertainment System (NES) 1985. godine, u kojoj je cilj skupljati poene pogađajući lopticom različite objekte, te spašavati princezu. Rađena je po uzoru na popularne fliper igrače mašine.

## Gameplay 
Ručicama sa lijeve i desne strane igrač udara lopticu usmjeravajući je ka različitim objektima što donosi poene. Ako u donjem ekranu igrač ubaci lopticu u rupu prelazi u bonus nivo. U bonus nivou igrač nosi platformu po kojoj poskakuje loptica koja udara u zidove iznad platforme i tako ih ruši. Kada se sruši dovoljno zidova, djevojka koja je zarobljena u njima skače i zadatak igrača je da podmetne platformu na koju djevojka treba doskočiti. Ako princeza ne doskoči na platformu gubi se loptica.

mini|desno|150p|Donji ekran u Pinballu
## Ostalo 
Pinbal je kreiran za NES 1987. godine. Razvijen od strane Nintenda sadržavao je dvo-ekransku fliper tablu i bonus nivo u kome Mario spašava djevojku. Igru su mogla igrati dva igrača naizmjenično. U slučaju određenog broja bodova dobijao bi se dodatni život. Pinball je doživio reizdanje u obliku E-Reader Card igre, kao i u obliku Hit Animal Crossing na Gamecube.

Kategorija:Videoigre
Connecticut

**Connecticut** (fonol.: *Konektikat*, **CT**) je savezna država na sjeveroistoku SAD-a. Connecticut na zapadu graniči sa saveznom državom New York, na sjeveru sa saveznom državom Massachusetts, a na istoku sa saveznom državom Rhode Island. Na jugu izlazi na Atlantski okean. Glavni grad ove američke savezne države je Hartford, a ostali veći gradovi su: New Haven, New London, Norwich, Stamford, Waterbury, Torrington i Bridgeport. U Connecticutu je osnovano ukupno 169 gradova. Postoji jak građanski ponos i ekonomsko takmičenje između Hartforda i New Havena, koje postoji sve od dana kada su ovi gradovi dijelili zajedničko mjesto kao glavni grad ove države, te od vremena kada su New Haven i Hartford bili dvije odvojene kolonije.

## Reference 
## Vanjski linkovi 
* https://www.nationsonline.org/oneworld/map/USA/connecticut_map.htm


Kategorija:Savezne države Sjedinjenih Američkih Država
Vlado Bučkovski

**Vlado Bučkovski** (makedonski: Владо Бучковски) (rođen: 2. decembra 1962. godine u Skoplju, Jugoslavija - današnja Sjeverna Makedonija) je bivši premijer Makedonije, izabran u parlamentu 17. decembra 2004. godine, a dužnost premijera je vršio do 27. augusta 2006. godine. Prethodno je bio ministar odbrane Makedonije od maja 2001. do novembra 2001. i od novembra 2002. do decembra 2004. godine.

## Obrazovanje
Bučkovski je diplomirao na Pravnom fakultetu u Skoplju 1986, a magistrirao 1992. godine. Svoju doktorsku tezu *"Rimsko i savremeno dužnosno pravo"* odbranio je 1998. godine na istom fakultetu.

## Rad i političko iskustvo
Od 1987. do 1988. radio je kao pomoćnik ekspert u Parlamentu Socijalističke Republike Makedonije, tada u okviru Jugoslavije. U razdoblju od 1988. do 2002. radio je kao lektor, saradnik, mlađi asistent i asistent na Pravnom fakultetu u Skoplju, da bi 2003 postao vanredni profesor. U periodu od 1998 do 2000 Bučkovski je bio član Državne Izborne Komisije; dok je od 2000. do 2001. bio Predsjednik Savjeta Grada Skoplja. U razdoblju od 13. maja do 26. novembra 2001. bio je na funkciji Ministra odbrane Republike Makedonije. Od 1. novembra 2002. je član nove vlade u kojoj obavlja istu dužnost. Bučkovski je postao Predsjednik Vladinog Pravnog savjeta 15. septembra 2003. Izabran je za Predsjednika SDSM 26. novembra 2004. Istoga dana dodijeljen mu je mandat za obrazovanje nove vlade nakon ostavke dotadašnjeg glavnog ministra Harija Kostova.

## Vanjski linkovi
*

Kategorija:Rođeni 1962.
Kategorija:Živi ljudi
Kategorija:Biografije, Skoplje
Kategorija:Makedonski političari
Kategorija:Makedonski premijeri
Recitativ

**Recitativ** je vrsta solo pjesme uz muzičku pratnju koja naglašava, odnosno imitira ritam i akcente govornog jezika, više nego melodiju ili muzičke motive.  Recitativ je razvijen u kasnom 16. vijeku po uzoru na govorništvo, što je u suprotnosti sa polifonom, ili višeglasnom horskom muzikom iz tog vremena. Ovaj muzički oblik često se koristio u operama, oratorijima i kantatama. Najranije opere, kao što je  "Euridika" Jacopo Perija iz 1600. sastojala se gotovo isključivo od *recitativo ariozo*, lirskog oblika recitativa namijenjenog da komunicira emocije iz teksta. U operama karakterističnim za kraj 17. vijeka,izražavanje emocija je ostavljeno lirskim izljevima u arijama, a recitativ je korišten za obavljanje dijaloga i za razvoj akcije u samoj priči koja se koristi u muzičkom djelu. U oratorijima i kantatama često služi sličnu ulogu u unapređenju narativa.

Dvije glavne vrste recitativa su **secco** tzv. "*suhi recitativ*", koji se pjeva u slobodnom ritmu diktiranom od akcenta riječi. Pratnju obično čini **basso continuo** (violončelo i čembalo), koja je jednostavna i koristi muzičke akorde. Melodija govora sažima se pomoću samo nekoliko tonova. Druga vrsta je **recitativo stromentato** (instrumentalni recitativ) koji u pratnji recitativa ima stroži ritam i mnogo više uključenu orkestarsku pratnju. Koristi se kod dramski važnih trenutaka, i više je emotivan po karakteru. Njegova vokalna linija je melodična i obično ga vodi u formalnu ariju.

## Reference 
Kategorija:Umjetnost
Kategorija:Muzika
Kategorija:Muzičke forme
Arija

**Arija** je u muzici melodična solo pjesma izražajnog karaktera, često sa kontrastnim srednjim dijelom, a koju je u pravilu izvodio pjevač. Koristi se za izražavanje značajnog trenutka u akciji opere ili oratorija i obično ide uz pratnju orkestra. Arije se također mogu često pronaći i u kantatama. Ovaj muzički pojam je nastao u Italiji u 16. vijeku i prvi put je dobio na važnosti nakon 1602. godine kada je Giulio Caccini objavio svoje djelo *Le nuove musiche* (bos. Nova Muzika), koja je bila zbirka solo pjesama za continuo (obično violončelo i čembalo) kao pratnja. Caccini je nazvao ove oblike pjesama pisanih u obliku strofa arije. Najozbiljnije pjesme pisane u ovom stilu i objavljene u Italiji nakon 1602. su se zvale arije, a od 1607. godine počinju da se koriste u operama, kao na primjer u operi *Orfeo* Claudija Monteverdija.

Do početka 18. vijeka arija je pjesma koja se sastojala iz tri dijela, od kojih je treći dio ponavljao prvi dio iz arije. U drugom dijelu arije se uvodi niz različitih tema, muzičkih ključeva, i raspoloženja. Ovakav oblik je poznat više kao da capo aria. Da capo arija dominirala je operom od baroknog razdoblja sve do bel kanta. Struktuirana prema ABA formi, ponovljeni dio A najčešće nije bio ispisan, nego bi kompozitor na kraju dijela B naveo oznaku *„da capo“*  („od početka“). Dio A u pravilu je predstavljao zaokruženu muzičku cjelinu, dok je dio B bio u potpunom kontrastu, pisan u drugom tonalitetu i u bržem tempu. Nakon toga, arija bi se ponovo vraćala na dio A, ali bi pjevač ovaj put improvizirao varijacije i dodavao ornamentiku kako bi ponavljanje dobilo na izražajnosti. Tekst arije bio je podijeljen na dva dijela, A i B, pri čemu bi izvođač ponovio dio A doslovno, riječ po riječ. Kasnije je arija osvojila operski repertoar i razvile su se mnoge podvrste (*Aria cantabile*, *Aria agitata*, *Aria di bravura* itd.). Opere su u 18. vijeku postale nizovi arija, čime se smanjio prostor za recitative.

## Reference 
Kategorija:Muzika
Kategorija:Opera
Bomberman (igra)

mini|desno|175p| Verzija za ZX Spectrum
Bomberman je arkadna igra koju je razvio Hudson Soft. Igra je prvo napravljena za ZX Spectrum/MSX u Japan i za ZX Spectrum u Evropi.

## Gameplay 
U igri karakter zvani Bomberman šeta lavirintom u kojem se nalaze različite kreature koje predstavljaju njegove neprijatelje i koje mu u slučaju kontakta oduzimaju život. Da bi igrač prešao u sljedeću tablu (sljedeći lavirint) mora pronaći vrata sakrivena u zidu. U zidovima se također nalaze određeni predmeti koji (u slučaju da ih igrač nađe i pokupi) unaprjeđuju domet i jačinu bombe, ili daju veću brzinu igraču. Zidove Bomberman ruši tako što postavlja bombe koje eksplodiraju nakon izvjesnog vremena (a naknadno može pronaći u zidovima i daljinski upravljač kojim određuje vrijeme eksplozije). Bombe također ubijaju i neprijatelje, ali i samog Bombermana ako se ne skloni na vrijeme.

mini|desno|175p| Verzija iz 1987

## Vanjski linkovi 
* *Bomber Man* na Generation-MSX web stranici 
* *Eric and the Floaters* na World of Spectrum web stranici  
* *Eric and the Floaters* pregled [[Kategorija:Videoigre]
Zoran Radmilović

**Zoran Radmilović** (11. maja 1933 – 21. juli 1985), bio je srbijanski glumac, član ateljea 212 u Beogradu.

## Biografija 
Rođen je 11. maja 1933. u Zaječaru. Pokazao izvanredan talenat u tumačenju različitih likova iz savremenog repertoara, pronašavši originalne akcente kako u karakternoj komici, odnosno tragikomici, tako i u drami. Frapantna je i njegova improvizatorska sposobnost koja je odigrala ključnu ulogu u njegovom usponu i popularizaciji.

Umro je u Beogradu 21. jula 1985.

## Pozorište 
*1964 - Kralj Ibi
*Radovan III

## Filmografija 
*1962 - Čudna devojka - kao Peđa
*1964 - Marš na Drinu - kao kockar
*1964 - Pravo stanje stvari
*1965 - Gorki deo reke
*1966 - Glineni golub
*1968 - Ram za sliku moje majke
*1969 - Veliki dan
*1971 - W.R. Misterije organizma
*1978 - Paviljon 6
*1978 - Pogled u noć
*1979 - Radio Vihor zove Anđeliju
*1979 - Usijanje
*1980 - Majstori, majstori
*1980 - Srećna porodica - kao ujka
*1981 - Šesta brzina
*1982 - Maratonci trče počasni krug - kao Bili Piton
*1983 - Šećerna vodica - kao dr. Dragović
*1985 - Držanje za vazduh
*1985 - Otac na službenom putu 
*1986 - Šmeker

## Nagrade 
*1983. nagrada Dobričin prsten.
*Nekoliko dana pred smrt primio je, u bolničkoj postelji, Sedmojulsku nagradu SR Srbije. 
*Oktobarska nagrada grada Beograda

## Reference 
## Vanjski linkovi 
*

Kategorija:Rođeni 1933.
Kategorija:Umrli 1985.
Kategorija:Biografije, Zaječar
Kategorija:Srbijanski glumci
Ra

mini|desno|150px|Ra, glavno egipatsko božanstvo, s glavom orla
**Ra** je bog Sunca u egipatskoj mitologiji. On je i vrhovni bog za Egipćane. Faraon Amenhotep IV. je izvršio vjersku reformu i uveo monoteistički kult Atona ali je odmah po njegovoj smrti njegov nasljednik Tutankhamon vratio staru vjeru. Ra je prvo božanstvo. Poslije je Amon postao glavni bog.

## Potomstvo 
Ra ima mnogo djece, a sve ih je sam stvorio.

* Šu - bog zraka, prvo Raovo dijete.
* Tefnut - božica vode s lavljom glavom, vrlo draga svom ocu.
* Hathor - božica s rogovima, najljepša božica i najdraža Raova kćer.
* Sekhmet - božica s lavljom glavom kao i Tefnut, božica rata, vatre i kuge.
* Bast (Bastet) - božica s tijelom mačke, božica ljubavi.
* Ma'at - božica svemirskog reda i mira, sestra kralja.
* Dvije dame - Wadjet i Nekhebet, Wadjet je zmija, a Nekhebet lešinar, one su blizanke.
* Horus (sokol) - sokol koji je prva životinja na svijetu.

Raovi unuci su Geb i Nut, a praunuci Oziris, Izida, Set i Neftis.

## Rođenje Raa i stvaranje drugih bogova 
O bogu Ra ima mnogo mitova. Jedan govori o stvaranju svijeta. On je tada rođen iz okeana Nuna, te je stvorio prvo kopno. Taj se događaj neprestano ponavljao nakon poplava Nila. Na kopnu je Ra stvorio boga zraka Šu i božicu vode Tefnut. Stvorio je ih tako što ih je ispljunuo. Prema jednoj verziji, ispljunuo je samo Tefnut, a Šu je rođen kad je kihnuo. Ra je jednog dana šetao vrtom. Izida je željela doznati njegovo tajno ime. Kad je Ra zaspao, Izida je od njegove sline i malo zemlje stvorila opasnu zmiju. Ona je ugrizla Ra koji je pozvao u pomoć bogove. Jedino je Izida imala rješenje - ali je zatražila od Ra tajno ime. Ra otjera druge bogove, pa pozove Izidu i reče joj svoje tajno ime. Ona tada ima istu moć kao i Ra. Ozdravila ga je uz pomoć napitka. Na početku vremena, Ra je bio vladar Egipta. Kad je ostario, oslabio je, pa su mu se ljudi rugali dok je hodao pogrbljen. Zato je odlučio da se nešto treba učiniti. Pozvao je svoju kćer Hathor i naredio joj da uništi ljude, što je ona i učinila, ali se Ra smilovao i lukavstvom naredio ljudima da ga slušaju. Dao im je uputu kako da se odbrane od Hathor, što su i učinili.

## Također pogledajte 
* Amon
* Atum

## Vanjski linkovi 
* Ra, egyptianmyths.net

Kategorija:Egipatski bogovi
Hari Kostov

**Hari Kostov** (rođen 13. novembra 1959. godine) je bio premijer Makedonije od juna 2004. do novembra 2004. godine. Bio je imenovan na poziciji Predsjednika Vlade od strane skupštine 31. maja 2004, dvije sedmice nakon što ga je predsjednik Branko Crvenkovski predložio. Kostov je bio ekonomski savjetnik makedonske vlade i Svjetske Banke u toku osamdesetih i devedesetih godina prošloga vijeka. Bio je Ministar unutarnjih poslova u vladi Branka Crvenkovskog u razdoblju od 2002. do 2004. godine, dok Crvenkovski nije bio izabran za predsjednika države. Kostov je zadržao mnoge funkcionere iz kabineta svojeg prethodnika.

Kostov je podnio ostavku 15. novembra 2004 zbog nesuglasica unutar vlade, naročito između ministara albanske i makedonske nacionalnosti. Položaj je napustio 18. novembra 2004, kada je njegova ostavka prihvaćena, i bio nasleđen od strane dotadašnjeg ministra odbrane, Vlada Bučkovskog. 

Trenutno je izvršni direktor Komercijalne Banke - Skoplje, pozicija koju je posjedovao prije ulaska u vladu.

Kategorija:Rođeni 1959.
Kategorija:Živi ljudi
Kategorija:Biografije, Probištip
Kategorija:Makedonski političari
Kategorija:Makedonski premijeri